เลือกรับประทานอาหารที่ยั่งยืนกว่า รักษาแหล่งน้ำไม่ให้ปนเปื้อนสารเคมี มีส่วนร่วมและให้ความรู้กันและกัน ลด, นำกลับมาใช้ และรีไซเคิลขยะ เลือกพาหนะการเดินทางที่ยั่งยืนกว่า เลือกใช้พลังงานอย่างยั่งยืน
การขนส่งอาหารไปทั่วประเทศหรือข้ามโลกนั้นต้องใช้เชื้อเพลิงจำนวนไม่น้อย เชื้อเพลิงที่ถูกใช้โดยไม่จำเป็นนี้มีผลต่อมลภาวะในอากาศ แทนที่จะเลือกซื้ออาหารที่ต้องขนส่งกันมาเป็นพันกิโลเมตรกว่าจะมาวางบนโต๊ะอาหาร ก็ให้เลือกวัตถุดิบที่มาจากฟาร์มเลี้ยงในละแวกนั้นและถูกเลี้ยงโดยวิธีการที่ยั่งยืน ก่อนจะซื้อก็สอบถามชาวนาหรือเกษตรกรผู้ปลูกถึงวิธีการเพื่อดูว่าได้มีความพยายามจะลดมลพิษหรือไม่  แวะซื้อแผงขายผลิตภัณฑ์สดจากไร่หรือตลาดเกษตรเพื่อให้ได้ผักผลไม้จากผู้ปลูกโดยตรง เลือกซื้อข้าวของจากสหกรณ์การเกษตรเพื่อหาอาหารที่ปลูกและผลิตในท้องถิ่น ตรวจดูร้านขายของชำในละแวกบ้านว่ามีสินค้าที่ผลิตในท้องถิ่นวางขายหรือไม่ ผักผลไม้แบบออร์กานิคจะถูกปลูกโดยเกษตรกรที่ใช้วิธีการทำไร่แบบยั่งยืน เช่น พวกเขาจะหลีกเลี่ยงการใช้สารเคมีฆ่าแมลง ซึ่งเป็นมลภาวะต่อน้ำบนดิน โดยการเลือกผักผลไม้แบบออร์กานิคจึงถือว่าคุณได้ช่วยวิธีการทำฟาร์มที่เป็นมิตรต่อสิ่งแวดล้อม มองหาผักผลไม้และผลิตภัณฑ์อื่นๆ ที่ติดฉลาก “ออร์กานิค” หรือ “รับรองความเป็นออร์กานิค” การเริ่มปลูกผักสวนครัวหลังบ้านเป็นอีกวิธีที่จะช่วยหยุดมลพิษ พืชนั้นจะเปลี่ยนคาร์บอนไดออกไซด์เป็นออกซิเจน ซึ่งหมายถึงมลพิษน้อยลง นอกจากนี้ พืชผักที่ปลูกหลังบ้านยังช่วยแทนที่ข้าวของที่ต้องซื้อจากร้านซึ่งต้องใช้การขนส่งกว่าจะมาถึงมือคุณ ถ้าหากคุณเป็นมือใหม่ในการทำสวน ให้เริ่มแบบเล็กๆ ปลูกพืชในกระถางเล็กบนระเบียงบ้านหรือปลูกพืชแบบมะเขือเทศ ผักกาดหอม และแตงกวาที่สวนหลังบ้าน คุณสามารถเพิ่มขนาดสวนได้เมื่อเริ่มมีความเชี่ยวชาญ สารเคมีที่เราใช้ในการทำความสะอาดบ้าน รถยนต์หรือแม้กระทั่งร่างกายเราเองที่ถูกล้างชำระลงไปในท่อน้ำทิ้งนั้น พวกมันมักจะมาจบลงในแหล่งน้ำดื่มน้ำใช้ สารเคมีเหล่านี้ไม่ดีต่อพืชและสัตว์ที่เป็นส่วนหนึ่งของระบบนิเวศน์ของเรา และมันก็ไม่เหมาะแก่การบริโภคเช่นกัน ฉะนั้นถ้าเป็นไปได้จึงต้องใช้ตัวเลือกอื่นแทนสารเคมีเท่าที่จะทำได้  ยกตัวอย่างเช่น แทนที่จะใช้น้ำยาล้างห้องน้ำสูตรเข้มข้นเพื่อขัดถูห้องน้ำห้องครัว ให้ผสมน้ำส้มสายชูกับน้ำหรือผงฟูกับเกลือหมก สารประกอบทำความสะอาดบ้านจากธรรมชาติเหล่านี้สามารถทำงานได้อย่างมีประสิทธิภาพไม่แพ้กัน และไม่ก่อมลภาวะเวลาที่เราล้างมันลงท่อด้วย พยายามทำผงซักฟอกและน้ำยาล้างจานเอง ถ้าไม่มีเวลา ให้ซื้อผงซักฟอกชนิดที่ทำจากส่วนประกอบธรรมชาติล้วนๆ เวลาที่คุณไม่มีตัวเลือกที่ดีมาใช้ทดแทนวัสดุที่มีพิษ ให้ใช้ในปริมาณน้อยที่สุดเท่าที่จะยังทำงานอย่างได้ผล สารเคมีเข้มข้นเหล่านี้ถูกฉีดพ่นบนพื้นโดยตรง และเมื่อฝนตกพวกมันก็จะซึมลงใต้ดินไปปนกับน้ำบาดาล คุณอาจต้องการให้เพลี้ยหยุดกัดกินมะเขือเทศ แต่การใช้ยาฆ่าแมลงฉีดสวนครัวจะส่งผลกระทบมากกว่านั้นเมื่อมันปนเปื้อนกับแหล่งน้ำดื่มน้ำใช้ที่มนุษย์และสิ่งมีชีวิตอื่นๆ จำต้องใช้ในการมีชีวิตรอด เป็นเรื่องยากสำหรับระบบสุขาภิบาลน้ำที่จะกำจัดยาที่มีปริมาณสูงออกจากแหล่งน้ำ และพวกมันลงเอยก็จะส่งผลกระทบกับทุกคนที่ดื่มน้ำ ยาแต่ละชนิดในท้องตลาดจะมีคำแนะนำจำเพาะว่ามันควรถูกทำลายทิ้งด้วยวิธีใด ถ้าคุณจำเป็นต้องทิ้งยา ให้หาวิธีทิ้งที่เหมาะสมมากกว่าแค่ทิ้งมันลงชักโครก มียาที่ต้องอยู่ในการควบคุมอย่างเข้มงวดซึ่งทางราชการแนะนำให้เททิ้งชักโครกเพื่อไม่ให้มันไปตกอยู่ในมือผู้ไม่หวังดี ตรงนี้เป็นข้อยกเว้นของกฎทั่วไปที่ไม่ให้เทยาทิ้งชักโครก สารประกอบบางตัวไม่ควรจะถูกทิ้งไปพร้อมขยะอื่น เพราะพวกมันจะซึมลงสู่พื้นและทำให้น้ำบาดาลปนเปื้อน หากคุณมีสารเคมีมีพิษและไม่แน่ใจว่าจะทิ้งวิธีไหนดี ให้ติดต่อศูนย์อนามัยเพื่อค้นหาสถานที่ทิ้งขยะมีพิษ ให้ไปทิ้งที่นั่นเพื่อให้แน่ใจว่ามันจะได้รับการจัดการอย่างเหมาะสม  สำนักงานป้องกันสิ่งแวดล้อมของสหรัฐได้จัดทำบัญชีรายชื่อขยะมีพิษประเภทต่างๆ ไว้ ที่นี่. พึงระลึกไว้ว่าวัตถุอย่าง หลอดฟลูออเรสเซนต์ประหยัดไฟ ถ่านไฟฉาย และวัตถุพิเศษอื่นๆ ที่จำเป็นต้องถูกรีไซเคิลเป็นพิเศษ บางรัฐอาจบังคับให้วัตถุเหล่านี้ต้องถูกรีไซเคิลเพื่อป้องกันสารปรอทไม่ให้ปนเปื้อนดินและน้ำ ให้ตรวจสอบกับผู้จัดเก็บขยะว่ามีทางเลือกใดให้คุณสามารถรีไซเคิลมันได้บ้าง เป็นเรื่องสำคัญที่จะต้องดูแลน้ำที่มีและอนุรักษ์มันให้มากที่สุดเท่าที่จะทำได้ การใช้น้ำอย่างสิ้นเปลืองถือเป็นการใช้ทรัพยากรที่มีค่าและมีผลกระทบอย่างยิ่งต่อสภาพแวดล้อม การวัดปริมาณน้ำที่ใช้ในชีวิตประจำวันเป็นเรื่องง่ายและจะช่วยคุณใช้น้ำน้อยลงและช่วยอนุรักษ์สภาพแวดล้อมในละแวกที่คุณอาศัยได้ดี นี่คือวิธีที่คุณจะช่วยประหยัดน้ำได้:  ซ่อมรอยรั่วในทันที ใช้อุปกรณ์ประหยัดน้ำควบคู่กับก๊อกน้ำและชักโครก อย่างเช่น หัวฝักบัวประหยัดน้ำ อย่าล้างจานโดยเปิดให้น้ำไหลตลอด เปลี่ยนอุปกรณ์และเครื่องใช้ในห้องน้ำเป็นรุ่นใหม่ที่ใช้น้ำน้อยกว่า อย่ารดน้ำสนามหญ้าให้มากเกินจำเป็น โดยเฉพาะถ้าคุณอาศัยอยู่ในบริเวณที่แห้งแล้ง ไปห้องสมุด ค้นหาทางอินเทอร์เน็ต และสอบถามกับคนอื่นๆ ที่สามารถบอกคุณได้ว่าต้นตอตัวก่อมลพิษในย่านนั้นคืออะไร เรียนรู้ให้มากที่สุดจะช่วยให้คุณเข้าใจเรื่องมลภาวะได้ดีขึ้น ในขณะที่เราแต่ละคนสามารถมีส่วนร่วมในการรักษาอากาศและน้ำให้ปราศจากมลพิษ บริษัทที่ทำอุตสาหกรรมที่สร้างความเสียหายให้กับสิ่งแวดล้อมนั้นถือเป็นผู้ร้ายตัวหลัก เพื่อที่จะปกป้องอากาศและน้ำในบริเวณที่คุณอาศัยอยู่ จึงสมควรที่จะค้นหาว่าอะไรสามารถเป็นต้นเหตุสำคัญที่จะทำให้มันตกอยู่ในอันตราย แม้คนจำนวนมากจะแสดงความสนใจในเรื่องการหยุดยั้งมลภาวะ แต่หลายคนก็ไม่เข้าใจในความร้ายแรงของปัญหาหรือไม่แน่ใจว่าต้องทำอย่างไรกับมัน เนื่องจากคุณได้หาข้อมูลในเรื่องนี้มา จงใช้ความรู้เพื่อสร้างความแตกต่างโดยการพูดคุยกับผู้อื่น  ยิ่งมีคนรู้เรื่องปัญหามลภาวะมากขึ้น เราก็จะยิ่งมีโอกาสหาทางหยุดยั้งมันได้ง่ายขึ้น   แค่การพูดคุยเรื่องมลภาวะกับคนอื่นๆ ก็สามารถนำไปสู่การสนทนาที่น่าสนใจได้แล้ว เตรียมตัวให้พร้อมสำหรับการตอบปัญหาไขข้อข้องใจกับคนที่ไม่คิดว่าตนเองจะมีส่วนช่วยอะไรในเรื่องนี้ได้ ปัญหามลภาวะและความเสียหายที่มันสร้างขึ้นนั้นเป็นหัวข้อที่จริงจังจนคนบางคนอาจรู้สึกรังเกียจที่จะพูดเรื่องนี้ ในฐานะที่คุณให้ความใส่ใจในประเด็นนี้ จงเข้าใจในทัศนคติมุมมองของคนอื่นเพื่อจะได้ช่วยเขามีความเข้าใจลึกซึ้งขึ้นว่ากำลังเกิดอะไรขึ้นกับโลกใบนี้ การกระจายข่าวโดยตีพิมพ์ข้อมูลวิธีการหยุดยั้งมลภาวะเป็นวิธีที่ดีในการช่วยให้ผู้อื่นได้ตระหนักในปัญหานี้ยิ่งขึ้น ให้เขียนบทความที่ถกในประเด็นทั้งด้านปัญหาและทางออกที่คนอ่านสามารถนำมาเริ่มประยุกต์ใช้ในชีวิตประจำวันของพวกเขาได้ทันที ในบริเวณที่คุณอยู่มีโรงงานหรืออุตสาหกรรมใดที่ก่อมลภาวะต่อสภาพแวดล้อมบริเวณนั้นบ้างหรือเปล่า คุณสามารถสร้างความเปลี่ยนแปลงโดยการเป็นปากเป็นเสียงแฉสิ่งที่เกิดขึ้นและเข้าร่วมกลุ่มกับคนอื่นที่ต้องการให้สภาพแวดล้อมสะอาดและปลอดภัยเหมือนๆ กัน ให้ค้นหาตามอินเทอร์เน็ตเพิ่มเติมถึงสภาวะที่ท้องถิ่นคุณเป็นอยู่ในปัจจุบัน ความเปลี่ยนแปลงทั้งหลายสามารถเริ่มต้นได้จากที่บ้าน และการเป็นนักกิจกรรมเพื่อสิ่งแวดล้อมก็เป็นวิธีที่จะสร้างความเปลี่ยนแปลงให้เกิดขึ้นได้ เป็นไปได้ว่ามันอาจจะมีกลุ่มรณรงค์เรื่องสิ่งแวดล้อมในท้องที่ที่คุณอาศัย ถ้าหาไม่ได้ คุณและเพื่อนๆ อาจเริ่มสร้างกลุ่มที่มาเจอกันสัปดาห์ละครั้งหรือบ่อยกว่านั้นเพื่อถกเถียงประเด็นกับรวมหัวออกความคิดว่าคุณจะมีส่วนช่วยเหลืออย่างไร กระจายข่าวปากต่อปากให้คนอื่นได้เข้ามาร่วมกลุ่มผ่านทางเฟซบุ๊ค ทวิตเตอร์ หรือติดประกาศรอบย่านนั้น ให้จัดงานที่จะช่วยกระจายข่าวเรื่องมลภาวะและให้คนอื่นมีโอกาสทำอะไรกับมัน นี่คือไอเดียบางส่วนสำหรับการจัดงาน:  จัดกิจกรรมร่วมทำความสะอาดขุดลอกคูคลอง จัดการฉายภาพยนตร์สารคดีเรื่องมลพิษ ไปเยี่ยมโรงเรียนและพูดคุยกับเด็กๆ ว่าพวกเขาสามารถช่วยหยุดยั้งปัญหามลภาวะได้อย่างไร ติดต่อสื่อท้องถิ่นเพื่อแสดงทัศนคติว่าจะทำให้สารเคมีไม่ปนเปื้อนในน้ำได้อย่างไร เข้าร่วมกลุ่มปลูกต้นไม้เพื่ออากาศที่บริสุทธิ์ขึ้น เป็นนักกิจกรรมรณรงค์เรื่องการปั่นจักรยาน เรียกร้องให้มีเส้นทางปั่นที่ปลอดภัยในเมืองที่คุณอยู่ โดยการซื้อของมือสอง คุณได้ช่วยลดความต้องการสินค้าใหม่ๆ ลงมา คุณยังประหยัดเงิน ให้มองหาร้านของมือสอง ร้านเฟอร์นิเจอร์และเครื่องใช้ไฟฟ้าใช้แล้ว หรือใบปิดประกาศเพื่อมองหาของที่มี ขยะจำนวนมากเกิดขึ้นจากการใช้แก้ว จาน ช้อนส้อม และกล่องใส่อาหารประเภทใช้แล้วทิ้ง แทนที่จะเพิ่มปริมาณขยะโดยการใช้ภาชนะแบบใช้แล้วทิ้ง ให้หันมาใช้เฉพาะแบบที่นำกลับมาใช้ใหม่ได้ บรรจุภัณฑ์ที่ใช้ใส่อาหารจำต้องใช้วัตถุดิบใหม่ในการผลิต ให้ซื้ออาหารที่ใช้บรรจุภัณฑ์แบบมีรายละเอียดน้อยที่สุด เช่น ซื้อแบบยกโหลหรือแบบที่ไม่เน้นบรรจุภัณฑ์ ถ้าคุณจำต้องซื้ออะไรสักอย่างที่ต้องใส่บรรจุภัณฑ์ ให้พยายามเลือกชิ้นที่มีจำนวนการใช้บรรจุภัณฑ์น้อยที่สุด หลีกเลี่ยงการซื้อผลิตภัณฑ์ที่บรรจุในกล่องโฟม สไตโรโฟมเป็นวัสดุที่นำมาใช้เป็นบรรจุภัณฑ์อย่างแพร่หลาย แต่มันเป็นขยะที่ยากต่อการรีไซเคิล ผลิตภัณฑ์ที่ใช้สไตโรโฟมยังเพิ่มมลพิษจากการปล่อยไฮโดรคาร์บอนด้วย เกือบทุกอย่างที่คุณซื้อมาสามารถนำมารีไซเคิลได้ พยายามหลีกเลี่ยงผลิตภัณฑ์ที่ไม่มีสัญลักษณ์รีไซเคิลบนบรรจุภัณฑ์หรือทำมาจากวัตถุดิบผสมที่อาจทำให้รีไซเคิลได้ยาก ตรวจดูว่ารถเก็บขยะมีบริการเก็บขยะรีไซเคิลหรือไม่ ถ้าไม่ คุณยังสามารถแยกขยะเหล่านั้นไปให้ศูนย์รีไซเคิลใกล้เคียงได้ โดยการซื้อผลิตภัณฑ์ที่ทำจากวัสดุรีไซเคิลนั้น คุณได้ช่วยลดปริมาณผลิตภัณฑ์ใหม่ที่จำต้องถูกผลิตขึ้นมา  มองหาสินค้าที่มีคำว่า “ผลิตภัณฑ์ที่มีส่วนประกอบจากวัสดุรีไซเคิล” หรือ “วัสดุที่ผ่านการรีไซเคิลแล้ว” ผลิตภัณฑ์ที่ทำจากวัสดุรีไซเคิลนั้นมักจะบอกเปอร์เซ็นต์จำนวนของวัสดุที่มาจากวัสดุที่ผ่านการรีไซเคิลมาแล้ว ให้มองหาผลิตภัณฑ์ที่มีจำนวนเปอร์เซ็นต์สูงกว่าตัวอื่นๆ วิธีหยุดมลพิษที่ดีที่สุดวิธีหนึ่งคือการหยุดใช้รถสำหรับการเดินทางระยะสั้นๆ หากอากาศดีและคุณไม่ได้ต้องเดินทางระยะไกล ให้ลองคิดถึงการเดินหรือปั่นจักรยานไปแทน คุณจะช่วยลดมลภาวะทางอากาศแถมยังได้ออกกำลังกายกับได้สูดอากาศบริสุทธิ์ไปอีกด้วย นั่งรถเมล์ รถไฟ หรือรถไฟใต้ดินเป็นอีกวิธีในการหลีกเลี่ยงการใช้รถส่วนตัวและลดการปล่อยไอเสียลง หากมีขนส่งมวลชนผ่านบ้าน จงใช้ประโยชน์จากมัน เนื่องจากคุณไม่ต้องคอยมองทาง คุณเลยสามารถใช้เวลานั้นอ่านหนังสือ ติดตามข่าว หรือแค่พักผ่อนก็ยังได้ การเดินทางระยะสั้นหลายๆ คราวนั้นทำให้สภาพแวดล้อมเกิดมลพิษทุกครั้งที่คุณขึ้นรถ แทนที่จะไปทำธุระเล็กๆ น้อยๆ ในช่วงเวลาสองสามวัน ให้พยายามรวบมันเข้าเป็นการเดินทางระยะไกลคราวเดียว การรวบการเดินทางจะช่วยประหยัดเงินอีกด้วยเพราะการสตาร์ทรถตอนที่เครื่องเย็นจะต้องใช้เชื้อเพลิงมากขึ้นกว่าตอนรถวิ่งถึง 20% การเดินทางไกลไปโรงเรียนหรือไปทำงานนั้นเป็นสิ่งที่เลี่ยงไม่ได้ของใครหลายคน ถ้าหากคุณไม่สะดวกที่จะเดินหรือใช้รถสาธารณะ ให้ลองจัดทำคาร์พูลโดยการผลัดกันขับร่วมกับคนอื่นๆ คุณจะได้ลดปริมาณการปล่อยไอเสียและยังประหยัดค่าน้ำมันในแต่ละสัปดาห์อีกด้วย คาร์พูลยังเป็นหนทางที่ดีในการพัฒนามิตรภาพระหว่างเพื่อนร่วมงานและลดความเครียดในการเดินทาง นอกเหนือจากการพยายามหาทางใช้รถให้น้อยลงแล้ว การดูแลรักษารถให้อยู่ในสภาพดียังช่วยลดไอเสียลง ยิ่งไปกว่านั้น มันยังช่วยเลี่ยงปัญหาใหญ่ๆ ที่อาจเกิดขึ้นกับรถ ให้ตรวจสภาพเป็นประจำให้มันวิ่งได้ดี  เปลี่ยนน้ำมันเครื่องทุกๆ 3 เดือนหรือ 6,600 กิโลเมตร ให้ลมยางมีความหนาแน่นตามคำแนะนำของผู้ผลิตรถยนต์ ให้เปลี่ยนที่กรองอากาศ น้ำมันเครื่อง และน้ำมันเชื้อเพลิงตามคำแนะนำของผู้ผลิตรถยนต์ พฤติกรรมขับขี่รถยนต์แบบประมาทนั้นมีส่วนในการเพิ่มมลพิษ ดังนั้นโดยการขับขี่อย่างปลอดภัยก็จะช่วยลดมลพิษลง มันยังช่วยประหยัดเงินโดยการลดอัตราสิ้นเปลืองของเชื้อเพลิง เวลาที่อยู่หลังพวงมาลัย จงจำไว้ว่าจะขับขี่ปลอดภัยโดย:  ค่อยๆ เหยียบคันเร่งช้าๆ ขับด้วยความเร็วที่ต่ำกว่ากฎหมายกำหนด รักษาอัตราความเร็วให้คงที่ (หรือลองใช้ครูซคอนโทรลถ้ารถคุณมี) เผื่อเวลามากๆ ในการหยุดรถ รถยนต์ไฟฟ้าสามารถแล่นได้ด้วยไฟฟ้าเพียงอย่างเดียว มันจึงมีการปล่อยไอเสียเป็นศูนย์ รถยนต์ไฮบริดใช้ไฟฟ้าและน้ำมันเชื้อเพลิงประกอบกัน ถึงรถยนต์ไฟฟ้าจะไม่มีมลพิษมากที่สุด แต่ตัวเลือกทั้งคู่ต่างก็ช่วยหยุดยั้งมลพิษ ถึงจะใช้น้ำมันเชื้อเพลิงเป็นแหล่งพลังงานอยู่บ้าง แต่รถยนต์ไฮบริดก็ประหยัดน้ำมันกว่ารถทั่วไป จำไว้ในใจก่อนว่าราคารถยนต์ไฟฟ้าหรือรถยนต์ไฮบริดนั้นสูงกว่ารถทั่วไป คุณยังสามารถถอดปลั๊กเสียบเพื่อประหยัดพลังงานยิ่งขึ้นไปอีก การเสียบปลั๊กเครื่องใช้ไฟฟ้าเข้ากับรางปลั๊กพ่วงก็เป็นวิธีที่ดีเพราะคุณจะสามารถปิดสวิตซ์รางปลั๊กและปิดการจ่ายไฟไปยังเครื่องใช้ไฟฟ้าทุกเครื่องในเวลาเดียวกัน มีเรื่องเล็กน้อยมากมายที่คุณสามารถทำเพื่อให้มั่นใจว่าได้ประหยัดพลังงานมากเท่าที่จะทำได้ ให้จำกลวิธีเหล่านี้ไว้ในใจเพื่อเริ่มประหยัดพลังงาน  ให้รักษาอุณหภูมิของเครื่องทำน้ำร้อนไว้ที่ 48 องศาเซลเซียส เครื่องทำน้ำร้อนนั้นจะกินพลังงานที่ใช้ภายในบ้านระหว่าง 14-25% การตั้งอุณหภูมิเครื่องทำน้ำร้อนไว้ที่ 48 องศาจะช่วยประหยัดพลังงานได้มาก  ใช้วิธีตากผ้าให้แห้ง คุณสามารถลดรอยเท้าคาร์บอนได้ถึง 2,400 ปอนด์ต่อปีโดยการตากผ้าผึ่งลมให้แห้งแทนที่จะใช้เครื่องอบผ้าแห้ง  ล้างจานแล้วผึ่งลมหรือเช็ดให้แห้ง ลดการใช้พลังงานในบ้านคุณลง 2.5% ที่เกิดจากการใช้เครื่องล้างจาน ให้เปิดฝาเครื่องล้างจานแทนที่จะกดปุ่มอบให้จานแห้ง  เลือกหลอดประหยัดไฟ หลอดไฟฟลูออเรสเซนต์แบบประหยัด (CFLs) สามารถประหยัดพลังงานได้ถึง 75% ที่ใช้ในการส่องสว่างภายในบ้าน หลอดไฟเหล่านี้ยังปล่อยความร้อนออกมาน้อยลงกว่าหลอดธรรมดาอีกด้วย โดยการลดการทำงานของระบบทำความร้อนและระบบปรับอากาศเย็นลงตลอดทั้งปีนั้น คุณจะสร้างความแตกต่างอย่างใหญ่หลวงในการใช้พลังงาน   ให้ลองพิจารณาการเปิดเครื่องทำความร้อนลงมาที่ 12 องศาในเวลากลางคืนตอนหน้าหนาวแล้วห่มผ้าห่มผืนหนาเพื่อความอบอุ่นแทน  ให้ลองพิจารณาการใช้พัดลมแทนที่เครื่องปรับอากาศเพื่อช่วยควบคุมอุณหภูมิภายในบ้าน พัดลมนั้นใช้พลังงานน้อยกว่า การแก้ปัญหาง่ายๆ แค่ฉีดกาวอุดร่องขอบหน้าต่างก็อาจเพียงพอต่อการปิดรูต่างๆ แล้ว หรือไม่ก็อาจต้องเปลี่ยนกรอบหน้าต่างใหม่ คุณยังอาจใช้ม่านปิดในหน้าหนาวเพื่อกันไม่ให้ความร้อนรั่วไหลออกไปจากบ้าน ถ้าคุณตัดสินใจจะซื้อหน้าต่างใหม่ ให้มองหาบานหน้าต่างที่ถูกออกแบบเป็นหน้าต่างแบบ ENERGY STAR®  หน้าต่างแบบนี้จะได้รับมาตรฐานการออกแบบเพื่อการประหยัดพลังงาน เมืองบางเมืองอนุญาตให้ประชาชนหาซื้อพลังงานที่ได้จากแหล่งที่ยั่งยืนในราคาที่ต่ำลงกว่าปกติ เช่น คุณอาจสามารถซื้อแหล่งพลังงานจากลม แผงโซลาร์เซลหรือน้ำแทนที่จะเป็นน้ำมันหรือถ่านหิน ตรวจดูถ้าเมืองคุณมีทางเลือก การเปลี่ยนแหล่งเชื้อเพลิงก็คือการเปลี่ยนการใช้พลังงานที่ไม่ยั่งยืน เช่น น้ำมัน ไปหาแหล่งพลังงานที่มีความยั่งยืนกว่า เช่น ไฟฟ้า เช่น คุณสามารถใช้เตาอบไฟฟ้าแทนเตาแก๊สในบ้าน หรือเปลี่ยนเครื่องทำความร้อนแบบใช้น้ำมันมาเป็นใช้พลังงานไฟฟ้า
เลือกอาหารที่หาได้ในท้องถิ่นถ้าเป็นไปได้. เลือกผักผลไม้ที่ปลูกแบบออร์กานิค. ปลูกผักหรือผลไม้เอง. ใช้สารเคมีให้น้อยลง. อย่าใช้ยาฆ่าแมลงหรือยากำจัดวัชพืช. อย่าเทยาลงท่อน้ำทิ้ง. ทิ้งขยะมีพิษอย่างถูกวิธี. อนุรักษ์น้ำ. เรียนรู้ตัวก่อมลพิษหลักในย่านที่คุณอาศัย. บอกคนอื่นๆ ถึงสิ่งที่คุณรู้. เขียนบทความลงในหนังสือพิมพ์ท้องถิ่นหรือหนังสือพิมพ์ประจำโรงเรียน. ประท้วงผู้ก่อมลภาวะในท้องถิ่น. เข้าร่วมกลุ่มอนุรักษ์สิ่งแวดล้อม. ซื้อของมือสองเมื่อเป็นไปได้. ซื้อสินค้าที่สามารถนำกลับมาใช้ใหม่ได้. เลือกสินค้าที่มีบรรจุภัณฑ์แบบน้อยรายละเอียดที่สุด. รีไซเคิลทุกอย่างเท่าที่จะทำได้. ซื้อผลิตภัณฑ์ที่ทำจากวัสดุรีไซเคิล. เดินหรือปั่นจักรยานทุกเวลาที่ทำได้. ใช้รถโดยสารสาธารณะ. รวบรวมการเดินทางเข้าไว้ด้วยกัน. ใช้วิธีคาร์พูลไปโรงเรียนหรือไปทำงาน. ทำการดูแลรักษารถยนต์เป็นประจำ. ขับรถอย่างปลอดภัย. ลองพิจารณาการซื้อรถไฮบริดหรือรถยนต์ไฟฟ้าสำหรับรถคันถัดไป. ปิดไฟและเครื่องใช้ไฟฟ้าเวลาไม่อยู่ในห้อง. มองหาการเปลี่ยนแปลงเล็กๆ ที่สามารถนำไปสู่การประหยัดพลังงานอย่างมาก. ให้เปิดเครื่องปรับอากาศตั้งเอาไว้ที่ 25 องศาเซลเซียสในหน้าร้อนและ 20 องศาในหน้าหนาว. ให้แน่ใจว่าหน้าต่างและช่องระบายอากาศได้รับการผนึกปิดอย่างแน่นหนา. ดูว่าตัวเลือกการใช้พลังงานในชุมชนของคุณมีอะไรบ้าง. ดูว่าการเปลี่ยนย้ายเชื้อเพลิงทำได้ไหม.
https://www.wikihow.com/Help-Stop-Pollution https://www.wikihow.com/Help-Stop-Pollution https://www.wikihow.com/Help-Stop-Pollution https://www.wikihow.com/Help-Stop-Pollution https://www.wikihow.com/Help-Stop-Pollution https://www.wikihow.com/Help-Stop-Pollution
Making Sustainable Food Choices Keeping Chemicals Out of the Water Supply Getting Involved and Educating Others Reducing, Reusing, and Recycling Making Sustainable Transportation Choices Making Sustainable Energy Choices